AIŠKINAMASIS RAŠTAS

Dėl bešeimininkio turto perėmimo Molėtų rajono savivaldybės nuosavybėn

1. Parengto tarybos sprendimo projekto tikslai ir uždaviniai:

 Parengto sprendimo projekto tikslas - perimti Molėtų rajono savivaldybės nuosavybėn bešeimininkį nekilnojamąjį turtą – garažų bloką 4G1p (9 boksų), esantį Molėtų m., Gėlių g. 11, kurio vertė 4750 (keturi tūkstančiai septyni šimtai penkiasdešimt) Eur ir garažą, esantį Molėtų m., Liepų g., kurio vertė 2007 (du tūkstančiai septyni) Eur.

2. Siūlomos teisinio reguliavimo nuostatos:

Sprendimu perimamas teismo sprendimu pripažintas bešeimininkiu nekilnojamas turtas.

3. Laukiami rezultatai:

Nekilnojamas turtas bus įregistruotas nuosavybės teise Molėtų rajono savivaldybei ir apskaityti Savivaldybės turto apskaitoje.

4. Lėšų poreikis ir jų šaltiniai:

Lėšų poreikio nėra.

5. Kiti sprendimui priimti reikalingi pagrindimai, skaičiavimai ar paaiškinimai.

Molėtų rajono savivaldybės administracija 2022 m. kreipėsi į teismą, prašydama pripažinti bešeimininkiu turtu ir perduoti Molėtų rajono savivaldybės nuosavybėn garažų bloką 4G1p (9 boksų), esantį Molėtų m., Gėlių g. 11, ir garažą, esantį Molėtų m., Liepų g. Utenos apylinkės teismo 2022 m. kovo 24 d. sprendimu civilinėje byloje Nr. e2YT-942-335/2022 garažų blokas ir garažas pripažinti bešeimininkiu turtu ir perduoti Molėtų rajono savivaldybės nuosavybėn.